JMART รายได้บริหารหนี้เพิ่ม-บ.ลูกหนุน ประคองไตรมาส 1 มีกำไร 105 ลบ.
JMART รายได้บริหารหนี้เพิ่ม-บ.ลูกหนุน ประคองไตรมาส 1 มีกำไร 105 ลบ.
JMART รายได้บริหารหนี้เพิ่ม-บ.ลูกหนุน ประคองไตรมาส 1 มีกำไร 105 ลบ.
18 พ.ค. 2563

บริษัท เจ มาร์ท จำกัด (มหาชน) หรือ JMART รายงานผลการดำเนินงานไตรมาส 1/63 สิ้นสุดวันที่ 31 มี.ค.2563 ดังนี้

โดยผลการดำเนินงานในไตรมาสดังกล่าวมีกำไรลดลง ผลจากสถานการณ์การชะลอตัวของสภาวะเศรษฐกิจ และผลกระทบจากสถานการณ์โควิด 19
อย่างไรก็ตาม บริษัทมีรายได้ดอกเบี้ยจากเงินให้สินเชื่อจากการซื้อลูกหนี้และเงินให้สินเชื่อ และกำไรจากเงินให้สินเชื่อจากการซื้อลูกหนี้ ซึ่งเป็นรายได้จากส่วนธุรกิจบริหารหนี้ด้อยคุณภาพ และธุรกิจสินเชื่อส่วนบุคคล เท่ากับ 785.4 ล้านบาท เพิ่มขึ้นจากช่วงเดียวกันของปีก่อนหน้า เท่ากับ 147.4 ล้านบาท หรือร้อยละ 23.1 ซึ่งเป็นผลจากรายได้จากธุรกิจบริหารหนี้ด้อยคุณภาพที่เติบโตอย่างต่อเนื่อง รวมทั้งยังมีรายได้จากการรับประกันภัย เท่ากับ 71.4 ล้านบาท ซึ่งเป็นรายได้การเพิ่มยอดขายธุรกิจในส่วนงานของธุรกิจประกันภัย โดยเฉพาะการขยายการประกันภัยในกลุ่ม Non-motor